
Zámer národného projektu[footnoteRef:1] [1:  Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.] 


[bookmark: _Hlk213137090]Názov národného projektu (ďalej aj „NP“): Zvýšenie bezpečnosti železničnej prevádzky a podpora udržateľnosti železničného sektora prostredníctvom vybudovania výcvikového centra – Trenažér časť 1

Žiadateľ[footnoteRef:2]: [2:  Uviesť aj názov sekcie, ak je to relevantné.  Žiadateľom je osoba, ktorá žiada o poskytnutie príspevku do nadobudnutia účinnosti zmluvy o poskytnutí nenávratného finančného príspevku alebo právoplatnosti rozhodnutia podľa § 13 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, alebo osoba, ktorá predkladá zámer NP.] 

	Obchodné meno/názov
	Železničná spoločnosť Slovensko, a.s.

	Právna forma
	akciová spoločnosť

	Sídlo
	Rožňavská 1, 832 72 Bratislava

	IČO
	35 914 939



Poskytovateľ: Ministerstvo dopravy SR

Partner, ktorý sa bude zúčastňovať na implementácii aktivít NP (ak je to relevantné)
	Obchodné meno/názov
	N/A

	Právna forma
	N/A

	Sídlo
	N/A

	IČO
	N/A

	Zdôvodnenie potreby partnera NP[footnoteRef:3] [3:  Pod partnerom sa rozumie partner ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.] 

	N/A

	Kritériá pre výber partnera[footnoteRef:4] [4:  Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.] 

	N/A

	Má partner jedinečné postavenie na implementáciu týchto aktivít? 
Ak áno, na akom základe?
	N/A


V prípade viacerých partnerov, doplňte údaje za každého partnera.

Sumárne informácie o NP
	Celkové oprávnené výdavky NP (v EUR)
	2 064 298,75€

	Miesto realizácie projektu (na úrovni kraja, resp. celé územie Slovenskej republiky)
	Celé územie Slovenskej republiky s výnimkou Bratislavského kraja

	Identifikácia hlavných cieľových skupín (ak relevantné)
	Verejnosť

	Projekt so špecifickým určením pre marginalizované rómske komunity[footnoteRef:5] [5:  Zo zoznamu sa vyberie: 
"áno" – ak, projekt bude financovaný výhradne z alokácie so špecifickým určením pre marginalizované rómske komunity (ďalej len „MRK“) uvedenej v Programe Slovensko,
"nie" - ak, projekt nebude v žiadnej miere financovaný z alokácie so špecifickým určením pre MRK uvedenej v Programe Slovensko,
"čiastočne" – ak, projekt bude z časti financovaný z alokácie so špecifickým určením pre MRK uvedenej v Programe Slovensko.
] 

	nie




Začlenenie národného projektu v štruktúre Programu Slovensko[footnoteRef:6] [6:  V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky.
Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, Rámec implementácie fondov a metodický dokument č. 2 riadiaceho orgánu pre Program Slovensko neobmedzujú, resp. nevylučujú možnosť spojiť dva schválené zámery národných projektov do jednej výzvy, resp. na jeden schválený zámer národného projektu vyhlásiť dve výzvy na predloženie národných projektov. V takýchto prípadoch bude riadiaci orgán posudzovať výzvu tak, aby boli splnené všetky parametre schváleného/schválených zámeru/zámerov národného projektu berúc na zreteľ povolené odchýlky.] 

	Cieľ politiky súdržnosti[footnoteRef:7] [7:  V prípade Fondu na spravodlivú transformáciu sa vyberie "-".] 

	3 Prepojenejšia Európa vďaka posilneniu mobility
	Priorita 
	3P1 Doprava
	Špecifický cieľ
	RSO3.2 Rozvoj a posilňovanie udržateľnej, inteligentnej a intermodálnej vnútroštátnej, regionálnej a miestnej mobility odolnej proti zmene klímy vrátane zlepšeného prístupu k TEN-T a cezhraničnej mobility
	Opatrenie (ak relevantné)
	3.2.1 Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a zvýšenie atraktivity a kvality služieb železničnej verejnej osobnej dopravy prostredníctvom obnovy mobilných prostriedkov
	Súvisiace typy akcií[footnoteRef:8]  [8:  V súlade s informačným monitorovacím systémom.] 

	Železničná telematika a nástroje na zvyšovanie bezpečnosti železničnej dopravy


Zákonné požiadavky
 § 23 ods. 3 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov
1. Dôvod určenia prijímateľa NP[footnoteRef:9] [9:  V prípade, ak ide o prijímateľa, ktorý nie je určený v Programe Slovensko, alebo ktorého kompetencie nevyplývajú z osobitných predpisov podľa zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, príslušná komisia pri Monitorovacom výbore pre Program Slovensko schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje.] 

Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné / unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).
[bookmark: _Hlk160192194]Realizátorom a zároveň prijímateľom daného projektu bude Železničná spoločnosť Slovensko, a.s. (ZSSK), ktorá je dominantným poskytovateľom železničnej osobnej dopravy na Slovensku. ZSSK ako národný dopravca zabezpečuje v rozhodujúcej miere dopravnú obsluhu územia SR vo verejnom záujme, na základe Zmluvy o dopravných službách vo verejnom záujme (https://www.mindop.sk/ministerstvo/doprava/zeleznicna-doprava/zmluvy-o-dopravnych-sluzbach-vo-verejnom-zaujme-pri-prevadzkovani-osobnej-dopravy-na-drahe/zmluva-o-dopravnych-sluzbach-vo-verejnom-zaujme-pre-obdobie-rokov-2021-2030) v súčasnosti prevádzkuje viac ako 95 % prepravných výkonov železničnej osobnej dopravy v SR. 
Výchova a výcvik rušňovodičov predstavujú jednu z kľúčových priorít Železničnej spoločnosti Slovensko, a.s. (ZSSK) v oblasti zabezpečenia bezpečnej železničnej prevádzky. Niektoré mimoriadne udalosti, ako napríklad zrážka vlaku s cestným vozidlom na železničnom priecestí alebo stret s osobou v koľajisku, ktorá vstúpila do koľajiska neočakávane, nie je možné úplne eliminovať ani prostredníctvom výcviku. Na druhej strane však existuje skupina nehôd, ktoré vznikajú v dôsledku ľudského faktora, najmä nesprávnym vyhodnotením situácie alebo nedodržaním predpísaných postupov zo strany rušňovodiča.
V uplynulom období došlo na sieti Železníc Slovenskej republiky (ŽSR) k dvom vážnym železničným nehodám v lokalitách Jablonov nad Turňou a Pezinok, pri ktorých rušňovodiči prešli návestidlo s návesťou „STOJ“, čo následne viedlo k zrážke vlakov osobnej dopravy. Obe udalosti mali závažné následky v podobe zranení viacerých osôb a významných materiálnych škôd na koľajových vozidlách a železničnej infraštruktúre. ZSSK zároveň eviduje niekoľko prípadov prejdenia návestidla zakazujúceho jazdu aj v priebehu jedného roka.
Jedným z technologických riešení, ktoré dokáže takéto situácie eliminovať, je zavedenie európskeho vlakového zabezpečovacieho systému ETCS. Napriek postupným investíciám do tohto systému zo strany manažéra infraštruktúry aj dopravcov je však podiel tratí a železničných vozidiel vybavených systémom ETCS v súčasnosti stále relatívne nízky, pričom jeho plošné zavedenie si vyžaduje vysoké investície a dlhší časový horizont realizácie.
Na elimináciu mimoriadnych situácií v železničnej doprave, ako je napríklad stret dvoch vlakov na jednej koľaji alebo prejdenie návestidla s návesťou „STOJ“, bude využívaný výcvikový trenažér. Zaradením trenažéra do systému výcviku rušňovodičov je možné simulovať dopravné situácie, ktoré sa v reálnej prevádzke vyskytujú zriedkavo, avšak majú potenciálne závažné bezpečnostné dôsledky. Prostredníctvom simulácie takýchto situácií si rušňovodiči osvoja správne postupy a reakcie pre prípad ich reálneho výskytu v prevádzke.
Prostredníctvom simulácie situácií, ktoré v minulosti viedli k závažným železničným nehodám so zavinením ľudského faktora, bude možné rušňovodičov systematicky pripravovať na správne postupy a reakcie v mimoriadnych prevádzkových situáciách. Simulátor umožní modelovať jazdu na konkrétnych tratiach a vytvárať rôzne prevádzkové scenáre vrátane mimoriadnych udalostí, ako je napríklad strata napätia v trakčnom vedení, nedovolený odchod vlaku zo stanice, prejdenie návestidla zakazujúceho jazdu, poškodenie výhybky alebo prekročenie maximálnej dovolenej rýchlosti.
Výcvikový trenažér bude pozostávať z kabíny simulujúcej pracovisko rušňovodiča s ovládacími prvkami prispôsobenými pre elektrické aj dieselové koľajové vozidlá a z pracoviska školiteľa, ktorý bude pripravovať jednotlivé scenáre jazdy a vyhodnocovať reakcie rušňovodiča. Súčasťou výcviku bude aj nácvik správnej komunikácie s dispečerom a dodržiavanie predpísaných prevádzkových postupov, keďže nedodržanie týchto pravidiel patrí medzi časté príčiny vzniku mimoriadnych udalostí v železničnej doprave.
V prípade doplnenia o pozorovaciu miestnosť bude možné priebeh výcviku sledovať aj ďalšími účastníkmi školenia, čo umožní efektívnejšie odovzdávanie skúseností a vysvetľovanie správnych postupov bez narušenia samotného výcviku rušňovodiča.
2. Odôvodnenie využitia NP
Vysvetlite, prečo je nevyhnutné realizovať NP, prípadne ako budú využité výstupy projektu.
V rámci zvyšovania kvality služieb vo verejnej osobnej železničnej doprave je nevyhnutné klásť dôraz predovšetkým na bezpečnosť cestujúcich. Systematická príprava a výcvik rušňovodičov prostredníctvom simulačných technológií významne prispievajú k predchádzaniu chýb spôsobených ľudským faktorom. Výcvikový trenažér umožní preverovať odborné znalosti a reakcie rušňovodičov v rôznych modelových prevádzkových situáciách, ktoré môžu nastať počas jazdy vlaku.
Prostredníctvom simulácie bude možné vytvárať scenáre zahŕňajúce napríklad poruchy návestidiel, priecestných zabezpečovacích zariadení alebo vlakových zabezpečovacích systémov, stratu napätia v trakčnom vedení, poruchy systému ETCS, ako aj ďalšie mimoriadne udalosti, napríklad prejdenie návestidla zakazujúceho jazdu, nesprávne postavenú vlakovú cestu alebo poškodenie výhybky. Takto vytvorené modelové situácie umožnia overiť schopnosť rušňovodiča správne reagovať podľa platných predpisov, vrátane komunikácie s dispečerom a prijatia potrebných opatrení na zabezpečenie bezpečnosti cestujúcich a prevádzky.
Železničná doprava predstavuje spoľahlivý, kapacitný a environmentálne priaznivý spôsob prepravy, ktorý je potrebné popri jeho prevádzkovaní aj systematicky rozvíjať a modernizovať. Realizácia predkladaného projektu prispeje k zvýšeniu bezpečnosti prevádzky železničných vozidiel, k zlepšeniu plynulosti a spoľahlivosti osobnej železničnej dopravy a zároveň k posilneniu dôvery cestujúcej verejnosti v železničnú dopravu.
3. Zdôvodnenie vylúčenia ,,súťažného postupu“ výberu projektu prostredníctvom výzvy  
Zdôvodnite, prečo je vhodnejšie realizovať NP ako využitie „súťažného postupu“ prostredníctvom výzvy (napr. porovnanie oboch spôsobov realizácie projektu, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.). 
ZSSK je dominantným subjektom na slovenskom dopravnom trhu, ktorý poskytuje služby železničnej verejnej osobnej dopravy vo svojej terajšej podobe od roku 2005. Jej zakladateľom a stopercentným vlastníkom je Slovenská republika, pričom výkonom vlastníckych práv štátu je poverené Ministerstvo dopravy Slovenskej republiky. ZSSK ako národný dopravca zabezpečuje rozhodujúcu časť železničnej dopravnej obsluhy územia SR vo verejnom záujme, a to na základe Zmluvy o dopravných službách vo verejnom záujme. V zmysle uvedených skutočností bola za prijímateľa národného projektu určená ZSSK. Vzhľadom na charakter/zameranie projektu a vopred daného prijímateľa projektu sa nebude uplatňovať súťažný postup pri výbere projektu, ale poskytovateľ vyhlási pre prijímateľa výzvu na predloženie žiadosti o poskytnutie nenávratného finančného príspevku pre národný projekt.
4. Uplatnenie princípu partnerstva pri príprave zámeru národného projektu 
V prípade uplatnenia princípu partnerstva pri príprave zámeru NP[footnoteRef:10] podľa článku 8 NSU, uveďte v tejto časti informáciu o partneroch,  ktorí sa na jeho príprave podieľali. [10:  Zapojenie, resp. nezapojenie partnera ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov do implementácie projektu nie je predmetom vypĺňania tejto časti zámeru NP.] 

Za partnerov zapojených do prípravy zámeru národného projektu sa považujú:
· regionálne, miestne, mestské a ostatné orgány verejnej správy;
· hospodárskych a sociálnych partnerov;
· subjekty, ktoré zastupujú občiansku spoločnosť;
· v náležitom prípade výskumné organizácie a univerzity. 
Ak nezapojíte do prípravy zámeru NP niektorého z partnerov podľa článku 8 nariadenia o spoločných ustanoveniach[footnoteRef:11], zdôvodnite ich nezapojenie. V prípade, ak ste princíp partnerstva pri príprave zámeru NP uplatnili, uveďte informáciu zapojení v tejto časti. [11:  Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia (ďalej len „NSU“).] 

Nakoľko predmetom realizácie navrhovaného projektu je vybudovanie výcvikového centra – Trenažér, nie je zapojenie partnera/partnerov do projektu potrebné, keďže všetky činnosti zabezpečí z titulu svojich kompetencií žiadateľ – ZSSK. V rámci odbornosti zamestnancov ZSSK disponuje „Rozhodnutím  MD SR, ktoré poveruje ZSSK vzdelávaním prevádzkových zamestnancov“ (napr. aj rušňovodičov) a vybraní školitelia disponujú „Vyhlásením o uznaní skúšajúceho“ vydané Dopravným úradom SR. ZSSK disponuje dostatočným personálnym, technickým a technologickým zázemím, skúsenosťami a tiež know-how potrebným pre implementáciu a riadenie celého projektu. Projekt bude zrealizovaný dodávateľsky – dodávateľom, ktorý vzíde z procesu verejného obstarávania (dodávateľ nemá postavenie partnera projektu). V zmysle uvedeného a vzhľadom na zameranie projektu zapojenie partnerov do implementácie projektu nie je potrebné.

Popis národného projektu
5. Východiskový stav
0. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:
· [bookmark: _Hlk194831092]Stratégia Európa 2020,
· Partnerská dohoda SR na roky 2021 – 2027,
· Program Slovensko 2021 – 2027,
· Strategický plán rozvoja dopravy SR do roku 2030,
· Smernica Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii,
· Smernica Európskeho parlamentu a Rady (EÚ) 2016/798 z 11. mája 2016 o bezpečnosti železníc,
· Vykonávacie nariadenie Komisie (EÚ) 2023/1695 z 10. augusta 2023 o technickej špecifikácii interoperability týkajúcej sa subsystémov „riadenie-zabezpečenie a návestenie“ železničného systému v Európskej únii, ktorým sa zrušuje nariadenie (EÚ) 2016/919“,
· Akčný plán zvýšenia bezpečnosti železničnej dopravy na Slovensku schválený uznesením vlády SR č. 604/2025 dňa 3.12.2025.

0. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...): 
Navrhovaný zámer národného projektu priamo nadväzuje na materiál „Akčný plán zvýšenia bezpečnosti železničnej dopravy na Slovensku“, ktorý bol schválený vládou Slovenskej republiky dňa 3. decembra 2025 (ďalej len „Akčný plán“). V kapitole 3.4 „Odborná príprava rušňovodičov“ Akčný plán identifikuje ako jedno z kľúčových opatrení obstaranie technológie výcvikových trenažérov, ktoré je uvedené v časti „Zhrnutie akčných krokov“. Predkladaný projekt predstavuje realizáciu tohto opatrenia a prispieva k napĺňaniu cieľov Akčného plánu v oblasti zvyšovania bezpečnosti železničnej prevádzky. 
0. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť): 
Absencia výcvikového trenažéra sa stáva kritickou najmä z pohľadu bezpečnosti železničnej dopravy. V poslednom období bolo zaznamenaných viacero nehodových udalostí, ktorých hlavným dôvodom bolo prejdenie návestidla s návesťou „STOJ“ rušňovodičom. Ide o mimoriadne závažné porušenie bezpečnostných pravidiel s potenciálne fatálnymi následkami pre cestujúcich, zamestnancov, ako aj z hľadiska škôd na dotknutých železničných koľajových vozidlách (ŽKV) a infraštruktúre ŽSR. Súčasný systém výcviku neposkytuje rušňovodičom dostatočný priestor na precvičenie správnych reakcií na tieto situácie v kontrolovanom prostredí, čo zvyšuje riziko opakovania podobných udalostí.
V súčasnosti nie je v podmienkach Železničnej spoločnosti Slovensko, a.s. (ZSSK) k dispozícii výcvikový trenažér pre rušňovodičov, a preto odborná príprava prebieha prevažne v rovine teoretickej výučby zameranej na výklad predpisov a ich interpretáciu, bez modelovania a nácviku rôznych mimoriadnych situácií. Praktické skúsenosti sú odovzdávané najmä formou odborného výkladu a následných konzultácií. Po absolvovaní teoretickej časti výcviku nasleduje praktická príprava priamo na železničných koľajových vozidlách počas jazdy vlaku pod dohľadom rušňovodiča – inštruktora. V takomto prostredí však nie je možné systematicky modelovať rôzne mimoriadne alebo rizikové situácie, ktoré sa môžu vyskytnúť počas prevádzky.
Pripravenosť rušňovodiča pritom významne ovplyvňuje bezpečnosť cestujúcich a plynulosť železničnej dopravy. Zavedenie výcvikového trenažéra umožní simulovať rôzne prevádzkové scenáre a zároveň v skoršej fáze identifikovať prípadnú nevhodnosť uchádzača na výkon povolania rušňovodiča, a to ešte pred jeho zaradením do praktického výcviku v reálnej prevádzke.
Výcvikový trenažér nie je iba nástrojom na overenie praktických zručností rušňovodiča a na preškoľovanie, rozšírenie teoretických vedomostí, ale ide o zásadný prvok bezpečnostného systému, ktorý umožňuje preveriť pripravenosť a schopnosti rušňovodiča, modelovať jeho reakcie v kritických momentoch, identifikovať nedostatky v jeho rozhodovaní a zároveň vytvárať bezpečný priestor na nácvik nepredvídateľných a rizikových situácií, ktoré nie je možné simulovať v reálnej prevádzke. 

0. Uveďte, na ktoré z ukončených a prebiehajúcich národných projektov[footnoteRef:12] zámer NP priamo nadväzuje, v čom je navrhovaný NP od nich odlišný, resp. na ktoré NP čiastočne nadväzuje / prelína sa s nimi v istej časti a ako sú v ňom zohľadnené (čiastkové) výsledky/dopady predchádzajúcich NP (ak je to relevantné): [12:  V prípade, ak je to relevantné, uveďte aj ukončené národné projekty z programového obdobia 2014 – 2020.] 

Predkladaný zámer NP priamo nenadväzuje na žiadny ukončený alebo prebiehajúci národný projekt ZSSK. 
0. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):
ZSSK už v minulosti realizovala viacero úspešných projektov. Žiadateľ disponuje na zabezpečenie riadenia projektu dostatočným množstvom kvalifikovaných pracovníkov. Do riadenia projektu bude zapojený projektový manažér – riadenie projektu,  finančný manažér, manažér – expert prípravy projektu a manažér – expert pre verejné obstarávanie. Z hľadiska zabezpečenia technických pracovníkov má ZSSK k dispozícii dostatočnú kapacitu pracovníkov, v rámci ktorých bude určený manažér pre investičnú činnosť zabezpečujúci komunikáciu s dodávateľom a kontrolu jeho práce.
Úlohy zamestnancov zapojených do riadenia projektu vyplývajú z popisu daného pracovného miesta jednak vo vzťahu k dodávateľovi, ako aj k sprostredkovateľskému orgánu a ich obsahom je zabezpečenie implementácie uvedeného projektu. 
V období udržateľnosti projektu, ako aj počas zvyšných rokov v rámci referenčného obdobia do projektu vstúpia aj iní prevádzkoví zamestnanci žiadateľa, ktorí sa budú starať o chod a prevádzku trenažéra.

ZSSK je štátna akciová spoločnosť, kde 100% vlastníkom akcií je MD SR. Realizáciu svojej podnikateľskej činnosti financuje prevažne z dotácie zo štátneho rozpočtu v zmysle Zmluvy o dopravných službách vo verejnom záujme a z tržieb spoločnosti z vlastnej podnikateľskej činnosti. Svoje investičné aktivity financuje prevažne prostredníctvom dotácií z EÚ, vlastných zdrojov a úverov. ZSSK disponuje dostatočnou finančnou kapacitou z vlastných zdrojov spoločnosti na prípadné spolufinancovanie projektu a financovanie vlastnej administratívnej základne projektu. Výdavky spojené s riadením projektu budú hradené z rozpočtu projektu.

6. Hlavné ciele NP (stručne):
V tejto časti popíšte očakávané ciele a očakávané výstupy / výsledky projektu. Popíšte prínos projektu pre napĺňanie cieľov  a výsledkov príslušnej priority / špecifického cieľa / opatrenia Programu Slovensko, ako aj súvisiacich strategických dokumentov na národnej úrovni (ak je to relevantné). 
Hlavným cieľom projektu je zvýšenie bezpečnosti železničnej osobnej dopravy prostredníctvom skvalitnenia výcviku rušňovodičov zavedením výcvikového trenažéra. Trenažér umožní modelovanie mimoriadnych a rizikových prevádzkových situácií, ktoré nie je možné bezpečne simulovať v reálnej železničnej prevádzke, a tým pripraviť rušňovodičov po technickej aj predpisovej stránke na ich správne zvládanie.
Projekt prispeje k skvalitneniu odbornej prípravy rušňovodičov, overovaniu ich praktických znalostí 
a k nácviku správnych reakcií v rôznych prevádzkových situáciách. Súčasťou výcviku bude aj nácvik komunikácie medzi rušňovodičmi a zamestnancami riadenia dopravy, najmä dispečermi a výpravcami, čo je významným predpokladom bezpečného riadenia železničnej prevádzky.
Realizáciou projektu sa očakáva zvýšenie úrovne bezpečnosti a spoľahlivosti železničnej osobnej dopravy. Posilnenie bezpečnosti a kvality poskytovaných služieb zároveň prispieva k zvyšovaniu atraktivity železničnej dopravy pre cestujúcu verejnosť a k podpore jej konkurencieschopnosti voči individuálnej automobilovej doprave. Projekt tak prispeje aj k širším sociálno-ekonomickým prínosom, najmä k podpore udržateľnej mobility a rozvoju verejnej osobnej dopravy na Slovensku.
Realizáciou projektu „Zvýšenie bezpečnosti železničnej prevádzky a podpora udržateľnosti železničného sektora prostredníctvom vybudovania výcvikového centra – Trenažér časť 1“  sa prispeje 
k plneniu špecifického cieľa RSO3.2: Rozvoj a posilňovanie udržateľnej, inteligentnej a intermodálnej vnútroštátnej, regionálnej a miestnej mobility odolnej proti zmene klímy vrátane zlepšeného prístupu k TEN-T a cezhraničnej mobility.. 

7. Merateľné ukazovatele NP a iné údaje
V tabuľke nižšie uveďte merateľné ukazovatele projektu a iné údaje. Poskytovateľ v spolupráci so žiadateľom uvádzajú povinne minimálne jeden merateľný ukazovateľ projektu – výstup a minimálne jeden merateľný ukazovateľ projektu - výsledok[footnoteRef:13].  [13:  Povinnosť uvádzať minimálne jeden merateľný ukazovateľ výsledku neplatí pre nasledovné výnimky:
projekty technickej pomoci (okrem aktivít technickej pomoci zameraných na financovanie informačných systémov, Centrálneho plánu vzdelávania, vzdelávania administratívnych kapacít a materiálovo-technického zabezpečenia), 
projekty návratnej finančnej pomoci, 
projekty v rámci, ktorých je cieľová skupina:
a) totožná s účastníkmi projektu, 
b) bude monitorovaná prostredníctvom spoločných merateľných ukazovateľov programu – výsledku v súlade s prílohou I nariadenia EP a Rady (EÚ) 2021/1057 o ESF+ (karta účastníka) a súčasne platí jedna z dvoch nasledujúcich pod podmienok: projekty sú financované z ESF+, alebo projekty sú financované FST v súlade s čl. 8 písm. k) až m) nariadenia EP a Rady (EÚ) 2021/1056 o FST. 
typy akcií, pre ktoré neboli stanovené výsledkové merateľné ukazovatele programu a pre ktoré nie je zmysluplné stanovovať kvantifikované výsledky t. j. merateľné ukazovatele projektu. Popis cieľa projektu predstavujúci výsledok. Ide napríklad o intervencie zamerané na obstaranie štúdií alebo projektovej dokumentácie a pod. Riadiaci orgán pre Program Slovensko osobitne posudzuje potenciál zámeru národného projektu generovať kvantifikovateľné výsledky v podobe merateľných ukazovateľov projektu, ktorých definovanie je preferované. ] 

Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[footnoteRef:14].  [14:  V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje.] 

Zoznam merateľných ukazovateľov projektu
	Typ merateľného ukazovateľa projektu
	Kód merateľného ukazovateľa projektu[footnoteRef:15] [15:  Uvádza sa kód merateľného ukazovateľa projektu, nie kód spoločného, resp. špecifického merateľného ukazovateľa programu. Ak merateľný ukazovateľ projektu ešte nemá pridelený kód, uvádza sa „n/a“.] 

	Názov merateľného ukazovateľa projektu
	Merná jednotka merateľného ukazovateľa projektu
	Indikatívna cieľová hodnota[footnoteRef:16] [16:  V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu.] 


	výstup	PSKPSOI54
	Počet obstaraných trenažérov pre železničnú dopravu
	počet
	6

	výsledok
	PSKPSRI51
	Počet funkčných a prevádzkovaných trenažérov pre železničnú dopravu
	počet
	6


Zoznam iných údajov projektu (ak relevantné)
	Kód iného údaja[footnoteRef:17] [17:  Ak iný údaj ešte nemá pridelený kód, uvádza sa „n/a“.] 

	Názov iného údaja
	Merná jednotka iného údaja

	N/A
	 N/A
	N/A


8. Prínosy, ktoré sa dajú očakávať pre cieľové skupiny (ak je to relevantné)
	Cieľová skupina 
	Počet[footnoteRef:18] [18:  Ak nie je možné uviesť početnosť cieľovej skupiny, uveďte do tejto časti zdôvodnenie.] 

	Prínos

	verejnosť
	Početnosť cieľovej skupiny nie je možné exaktne stanoviť. Projekt sa zameriava na zvýšenie bezpečnosti služieb železničnej osobnej dopravy, ktoré bude môcť využiť každý cestujúci (obyvatelia daných krajov, turisti a návštevníci zo Slovenska i zo zahraničia).
	Zvýšenie bezpečnosti železničnej osobnej dopravy, pokles a zamedzenie nehodových udalostí.


V prípade viacerých cieľových skupín doplňte prínos pre každú z nich.

9. Aktivity národného projektu
a. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.
	Názov aktivity
	Čo sa má aktivitou dosiahnuť
	Spôsob realizácie (žiadateľ a / alebo partner)
	Predpokladaný počet mesiacov  realizácie aktivity

	Hlavná aktivita 1 -   Dodanie a inštalácia 1 ks statického trenažéra a 5 ks prenosných trenažérov
	Zvýšenie bezpečnosti cestujúcej verejnosti, bezpečnosti  prevádzky železničných mobilných prostriedkov, plynulosti a spoľahlivosti železničnej osobnej dopravy.
	žiadateľ
	18 mesiacov
1/2027 – 6/2028

	Podporná aktivita – Riadenie projektu
	Zabezpečenie projektových a administratívnych prác pre úspešnú implementáciu projektu
	žiadateľ
	31 mesiacov
3/2026 – 9/2028

	Podporná aktivita – Publicita a informovanie
	Zabezpečenie publicity a informovania o projekte v zmysle Manuálu pre informovanie a komunikáciu
	žiadateľ
	21 mesiacov
1/2027 – 9/2028


V prípade viacerých aktivít, doplňte informácie za každú z nich.
b. V tabuľke nižšie uveďte, či v rámci národného projektu bude uplatnený inštitút užívateľa[footnoteRef:19] podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [19:  Užívateľ sa na rozdiel od partnera nepodieľa na realizácii projektu žiadateľa, ale môže využiť finančný príspevok na realizáciu aktivít definovaných poskytovateľom vo výzve (napr. nákup a inštalácia kotla). Podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, užívateľom je osoba, ktorej prijímateľ alebo partner poskytuje finančné prostriedky z príspevku na základe predchádzajúceho súhlasu poskytovateľa a v súlade so zmluvou uzavretou medzi prijímateľom a užívateľom alebo partnerom a užívateľom alebo iným obdobným právnym vzťahom medzi prijímateľom a užívateľom alebo partnerom a užívateľom.] 

	Názov aktivity
	Využitie inštitútu užívateľa (áno/nie)
	Typ užívateľa[footnoteRef:20] [20:  Uvádza sa typ subjektu/osôb (napr. neverejní poskytovatelia soc. služieb, dlhodobí uchádzači o zamestnanie), alebo právna forma.] 

	Poskytovateľ príspevku užívateľovi (žiadateľ alebo partner)

	Hlavná aktivita 1 -   Dodanie a inštalácia 1 ks statického trenažéra a 5 ks  prenosných trenažérov 
	nie
	N/A
	N/A

	Podporná aktivita – Riadenie projektu
	nie
	N/A
	N/A

	Podporná aktivita – Publicita a informovanie
	nie
	N/A
	N/A


V prípade viacerých aktivít, doplňte informácie za každú z nich.


c. Uveďte detailnejší popis aktivít. 
Okrem detailnejšieho popisu každej oprávnenej hlavnej aktivity uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.
Ak po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP. Z dôvodu zabezpečenia overenia dodržania vyššie uvedenej zásady poskytovateľ vo výzve na predkladanie žiadosti o nenávratný finančný príspevok v rámci relevantnej podmienky poskytnutia príspevku zadefinuje hlavné aktivity schváleného zámeru NP ako povinné hlavné aktivity projektu.
Hlavná aktivita projektu
Hlavnou aktivitou projektu je dodanie a inštalácia technológie výcvikových trenažérov určených na odbornú prípravu a výcvik rušňovodičov Železničnej spoločnosti Slovensko, a.s. (ZSSK). Predmetom aktivity bude dodanie 1 ks statického (kabínového) trenažéra a 5 ks mobilných trenažérov, vrátane príslušného softvérového vybavenia, školiteľských pracovísk, implementácie simulačných tratí a poskytovania technickej podpory.
Statický trenažér bude predstavovať realistickú repliku stanovišťa rušňovodiča hnacieho koľajového vozidla, vrátane ovládacích a zobrazovacích prvkov zodpovedajúcich vybraným typom vozidiel prevádzkovaných v podmienkach ZSSK. Trenažér bude umiestnený v uzavretej kabíne so zabezpečeným vizuálnym, zvukovým a komunikačným prostredím simulujúcim reálne pracovné podmienky rušňovodiča. Súčasťou dodávky bude aj školiteľské pracovisko a pozorovacie stanovisko umožňujúce riadenie simulácie, monitorovanie priebehu výcviku a vyhodnocovanie výkonu účastníkov.
Mobilné trenažéry budú predstavovať prenosné stolové simulátory s rovnakým simulačným softvérom ako statické zariadenie. Umožnia realizáciu výcviku a preverovania znalostí rušňovodičov aj mimo hlavného školiaceho pracoviska, napríklad v regionálnych pracoviskách alebo počas pravidelného preškoľovania zamestnancov.
Súčasťou dodávky bude simulačný softvér umožňujúci vytváranie a realizáciu modelových prevádzkových scenárov na generickej sieti tratí. Softvér bude obsahovať preddefinované scenáre výcviku a zároveň umožní školiteľom vytvárať vlastné scenáre zahŕňajúce rôzne prevádzkové situácie, poruchy a mimoriadne udalosti. Simulačný systém bude monitorovať priebeh výcviku a umožní jeho následné vyhodnotenie formou protokolu o priebehu jazdy.
Systém trenažérov bude umožňovať simuláciu rôznych prevádzkových a mimoriadnych situácií, napríklad porúch návestidiel a zabezpečovacích zariadení, porúch vlakových zariadení, výpadkov napájania v trakčnom vedení, porúch systému ETCS, ako aj ďalších udalostí ovplyvňujúcich bezpečnosť železničnej prevádzky. Týmto spôsobom bude možné systematicky preverovať reakcie rušňovodičov, ich schopnosť dodržiavať predpisové postupy a správne komunikovať s riadením dopravy.
Predmetom aktivity bude zároveň zabezpečenie technickej podpory dodaných trenažérov počas obdobia ich prevádzky, vrátane poskytovania záručného a pozáručného servisu.
Realizácia hlavnej aktivity projektu vytvorí moderné technologické zázemie pre systematický výcvik rušňovodičov a prispeje k zvýšeniu úrovne bezpečnosti a spoľahlivosti železničnej osobnej dopravy.

Obrázok: Pult elektrickej jednotky 660, 661
[image: Obrázok, na ktorom je elektronika, herný ovládač, herná konzola, elektronické zariadenie

Obsah vygenerovaný pomocou AI môže byť nesprávny.]

· Miesto realizácie
Školiace stredisko ZSSK Zelená 2, 036 01 Martin – Priekopa
Realizáciou tohto projektu sa výrazne prispeje k zvýšeniu bezpečnosti cestujúcej verejnosti, bezpečnosti prevádzky železničných mobilných prostriedkov, plynulosti a spoľahlivosti železničnej osobnej dopravy tým, že výrazne zabezpečí pripravenosť rušňovodičov či už pri komunikácii s dispečermi trate, výpravcami, taktiež pripravenosť na mimoriadne situácie. 
Podporné aktivity projektu
[bookmark: _GoBack]Súčasťou projektu bude aj uskutočňovanie podporných aktivít – interné riadenie projektu a publicita 
a informovanosť. Začiatok podpornej aktivity Riadenie projektu v mesiaci 3/2026 je naviazaný na začatie procesu prípravy podkladov pre vyhlásenie verejného obstarávania na dodávateľa hlavnej aktivity projektu. Riadenie projektu bude zabezpečené internými kapacitami žiadateľa. ZSSK bude využívať vlastné personálne a technické kapacity spolu s technickým zabezpečením dodávateľského subjektu tak, aby implementácia hlavnej aktivity prebiehala bez komplikácií a v súlade so Zmluvou 
o dielo s dodávateľom. 
Ďalšou podpornou aktivitou bude publicita a informovanosť, žiadateľ v rámci implementácie projektu vykoná viaceré aktivity s cieľom poskytnúť verejnosti informácie o pridelení nenávratného finančného príspevku na realizáciu predloženého projektu.
Dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.
Projekt bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou, nediskrimináciou a prístupnosťou osôb so zdravotným postihnutím, ktoré sú definované v Partnerskej dohode SR na roky 2021 – 2027 
a v čl. 9 nariadenia o spoločných ustanoveniach, berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky.
Projekt bude realizovaný v súlade s princípmi desegregácie, destigmatizácie a degetoizácie v zmysle Metodického výkladu pre efektívne uplatňovanie princípov 3D v Programe Slovensko 2021-2027. Realizácia hlavných aktivít a podaktivít projektu nespôsobuje prehĺbenie sociálneho vylúčenia marginalizovaných rómskych komunít a nespôsobuje zhoršenie situácie v oblasti segregácie, getoizácie alebo stigmatizácie rómskej komunity.
10. Predpokladaný časový rámec
	Predpokladaný dátum vyhlásenia výzvy vo formáte mesiac/rok
	12/2026

	Predpokladaná doba realizácie NP v mesiacoch 
	18 mesiacov (hlavná aktivita), 31 mesiacov (podporné aktivity)


Termíny v tabuľke nie sú záväzné.
11. Finančný rámec[footnoteRef:21] [21:  Finančný rámec je potrebné uvádzať za celý NP spolu a v prípade financovania NP z viacerých priorít/špecifických cieľov, aj v rozdelení podľa špecifických cieľov. ] 

a) žiadateľa 
	Fond
	Európsky fond regionálneho rozvoja
	Celkové oprávnené výdavky NP (v EUR)
	2 064 298,75

	Celkové oprávnené výdavky NP podľa kategórie regiónu[footnoteRef:22] (v EUR) [22:  V prípade Kohézneho fondu vyberte „neaplikuje sa“.] 

	menej rozvinutý región	2 064 298,75

	Zdroj EÚ podľa kategórie regiónu[footnoteRef:23] (v EUR) [23:  V prípade Kohézneho fondu vyberte „neaplikuje sa“.] 

	menej rozvinutý región	1 754 653,93

	Zdroj ŠR podľa kategórie regiónu[footnoteRef:24] (v EUR) [24:  V prípade Kohézneho fondu vyberte „neaplikuje sa“.] 

	menej rozvinutý región	309 644,82

	Vlastné zdroje prijímateľa[footnoteRef:25] podľa kategórie regiónu[footnoteRef:26] (v EUR) [25:  Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027]  [26:  V prípade Kohézneho fondu vyberte „neaplikuje sa“.] 

	menej rozvinutý región	0,00 

	Miera spolufinancovania menej rozvinutý región  (v %)
	Zdroj EÚ
	85

	
	Štátny rozpočet SR
	15

	
	Prijímateľ 
	0

	Uplatňovanie špecifického pravidla financovania[footnoteRef:27] (ak relevantné) [27:   Uveďte konkrétne číslo tabuľky a jej názvu podľa Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027.] 

	neaplikuje sa

	Zdroj pro-rata (v %)
	menej rozvinutý región	0,00%

	
	viac rozvinutý región	0,00%

	V prípade uplatňovania systému pro-rata uveďte spôsob jeho stanovenia  (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený. 
	


b) partnera (ak relevantné)
	Fond
	Vyberte položku.
	Celkové oprávnené výdavky NP podľa kategórie regiónu[footnoteRef:28] (v EUR) [28:  V prípade Kohézneho fondu vyberte „neaplikuje sa“.] 

	Vyberte položku.	

	
	Vyberte položku.	

	Zdroj EÚ podľa kategórie regiónu[footnoteRef:29] (v EUR) [29:  V prípade Kohézneho fondu vyberte „neaplikuje sa“.] 

	Vyberte položku.	

	
	Vyberte položku.	

	Zdroj ŠR podľa kategórie regiónu[footnoteRef:30] (v EUR) [30:  V prípade Kohézneho fondu vyberte „neaplikuje sa“.] 

	Vyberte položku.	

	
	Vyberte položku.	

	Vlastné zdroje partnera[footnoteRef:31] podľa kategórie regiónu[footnoteRef:32] (v EUR) [31:  Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027]  [32:  V prípade Kohézneho fondu vyberte „neaplikuje sa“.] 

	Vyberte položku.	

	
	Vyberte položku.	

	Miera spolufinancovania (v %)
	Zdroj EÚ
	

	
	Štátny rozpočet SR
	

	
	Partner
	

	Zdroj pro-rata (v %)
	Vyberte položku.	

	
	Vyberte položku.	

	V prípade uplatňovania systému pro-rata uveďte spôsob jeho stanovenia  (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený. 
	


12. Rozpočet 
V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou k oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.
Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby, ktorej výška je stanovená v nariadení, sa spôsob stanovenia sadzby nepožaduje.
Pri realizácii projektu bude využívané zjednodušené vykazovanie výdavkov (paušálna sadzba na nepriame výdavky podľa článku 54 písm. a) NSU).
V prípade, že žiadateľ/partner poskytuje finančný príspevok užívateľovi, identifikujte v tabuľke nižšie, o ktoré skupiny výdavkov ide.

Indikatívna výška finančných prostriedkov určených na realizáciu národného projektu a ich výstižné zdôvodnenie
	Predpokladané finančné prostriedky na aktivity NP
	Celkové oprávnené výdavky
(v EUR)
	Plánované vecné vymedzenie

	Hlavné aktivity

	Hlavná aktivita 1 -  Dodanie a inštalácia 1 ks statického trenažéra a 5 ks prenosných trenažérov
	
	

	022 – Samostatné hnuteľné veci a súbory hnuteľných vecí
	2 013 950,00 € bez DPH
	Výdavky na dodanie a inštaláciu 1 ks statického trenažéra a 5 ks prenosných trenažérov.
Predpokladané investičné náklady boli stanovené na základe určenia predpokladanej hodnoty zákazky. Tá bola vykonaná prieskumom trhu oslovením 3 obchodných spoločností e-mailom v čase od 19.12.2025
do 08.01.2026. Určenie predpokladanej hodnoty zákazky je stanovené ku dňu 08.01.2026

	Hlavné aktivity spolu
	2 013 950,00 € bez DPH
	

	Podporné aktivity 

	Riadenie projektu, Publicita a informovanie

907 – Paušálna sadzba na nepriame výdavky podľa článku 54 písm. a) NSU

	              50 348,75 €
	Výdavky týkajúce sa riadenia projektu a publicity a informovania v zmysle paušálnej sadzby (podľa čl. 54 písm. a) NSU). Výška výdavkov bola stanovená na základe metodického výkladu MD SR č.2/2025 uplatnením príslušnej paušálnej sadzby v závislosti od výšky celkových oprávnených priamych výdavkov projektu: 2 013 950,00 x 2,5 % = 50 348,75 €

	Podporné aktivity SPOLU
	50 348,75 €
	

	CELKOM
	2 064 298,75 € bez DPH
	


V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.
Ostatné zmeny v rozpočte projektu (napr. doplnenie novej skupiny výdavkov, vypustenie skupiny výdavkov, zvýšenie alebo zníženie výšky oprávnených výdavkov v rámci skupín výdavkov a pod.) nie je potrebné predkladať na schválenie príslušnej komisii pri Monitorovacom výbore pre Program Slovensko 2021 – 2027.
13. Ďalšie informácie o národnom projekte
Definuje riadiaci orgán / sprostredkovateľský orgán, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme Ministerstva investícií, regionálneho rozvoja a informatizácie Slovenskej republiky  https://metais.vicepremier.gov.sk/).





Príloha:
Mapa plánovaného umiestnenia Trenažérov

